*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*144. számú előterjesztés*

Bátaszék Város Önkormányzata Képviselő-testületének 2025. július 9.-én,

08.00 órakor megtartandó rendkívüli ülésére

TOP\_PLUSZ-1.1.1-21 kódszámú, Kanizsai Dorottya Általános és Zeneiskola Konyha korszerűsítés,

bővítés tárgyú projekt tervezési költségéhez kiegészítő forrás biztosítására

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Pénzügyileg ellenőrizte:** Keresztes Katalin pénzügyi irodavezető  **Tárgyalja:**--- |

**Tisztelt Képviselő-testület!**

A Kanizsai Dorottya Általános és Zeneiskola Konyha korszerűsítés, bővítés tárgyban benyújtott támogatási kérelmeket pozitívan bírálták el. A Támogatási Szerződés 2024.06.13. napon aláírásra került.

Projekt megvalósításának kezdő időpontja: 2024.06.01.

Projekt fizikai befejezésének tervezett napja: 2025.12.31.

Projekt teljes költsége: nettó 214.173.228 Forint

Kivitelezésre rendelkezésre álló forrás: 186.364.665 Forint

A tervdokumentációt a tervező a szerződésben foglaltaknak megfelelően elkészítette. Az első közbeszerzési eljárás lezárását követően személyes egyeztetés történt a Magyar Államkincstár Tolna Vármegyei szervezeténél a felmerülő többletköltségek elszámolhatósága tekintetében is. A Kincstár jelezte, hogy forrás ráemelést lehet kérni szükség esetén, de ehhez az ÉKM-hez költségellenőrzésre be kell nyújtani a tervdokumentációt.

Továbbá a kivitelezés megvalósulását követően benyújtott záró kifizetési kérelem elbírálása során a kivitelezői költségvetés egységárait ellenőrizni fogják. Így ellenőrzik a piaci árnak való megfelelést. Az általuk magasnak ítélt egységárak esetén, bizonyos mértéket meghaladó összeget vissza kell majd fizetni az Önkormányzatnak. Ez azt jelenti, hogy a későbbiekben többlet saját forrást kell biztosítanunk, hiszen a kivitelező a munkát elvégezte, a számlát kifizettük, de pályázati forrás nem áll rendelkezésre.

Jelen projekt keretében az építési tevékenység megvalósítása esetén a Magyar Államkincstár, mint az IH közreműködő szerve és, mint Nemzeti Kifizető Ügynökség (a továbbiakban: Kincstár) honlapján közzétett Építési Normagyűjtemény (a továbbiakban: ÉNGY) alkalmazandó. Hasonlóan a Közös Agrárpolitikából és a nemzeti költségvetésből biztosított agrártámogatások eljárási rendjéhez.

Az ÉNGY-ben szereplő referencia árak mértékéig számolható el és fizethető ki költség. A jelenlegi tételes költségvetések nem konvertálhatók át a szükséges formátumban, így nem áll rendelkezésre információ arra vonatkozóan, hogy mekkora a referencia árakkal számított becsült költség, tehát mekkora összeget enged majd elszámolni a Kincstár. A referencia árakkal számított költségvetést kell majd az ÉKM-nek megküldeni költségellenőrzésre, illetve a kivitelezői ajánlatokat is ez alapján kell ellenőrizni az értékelés során.

Javasoljuk, hogy 635.000,-Ft összegű keret kerüljön biztosításra a költségvetések elkészíttetésére.

***H a t á r o z a t i j a v a s l a t :***

**a TOP\_PLUSZ-1.1.1-21 kódszámú, Kanizsai Dorottya Általános és Zeneiskola Konyha korszerűsítés, bővítés tárgyú projekt tervezési költségéhez kiegészítő forrás biztosítására**

Bátaszék Város Önkormányzatának Képviselő-testülete,

1. egyetért a TOP\_PLUSZ-1.1.1-21 kódszámú, Kanizsai Dorottya Általános és Zeneiskola Konyha korszerűsítés, bővítés tárgyú projekthez Építési Normagyűjtemény szerinti költségvetés készíttetésével,
2. a feladat ellátásához bruttó 635.000,- Ft keretösszeget biztosít elsősorban a TOP\_PLUSZ-1.1.1-21 kódszámú, Kanizsai Dorottya Általános és Zeneiskola Konyha korszerűsítés, bővítés tárgyú projekt költsége terhére, de amennyiben ott nem elszámolható, úgy az önkormányzat 2025. évi költségvetésének általános tartalékkerete terhére.

*Határidő:* azonnal

*Felelős*: Kondriczné dr. Varga Erzsébet jegyző

(a határozat megküldéséért)

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

irattár